b"\n_START_ARTICLE_\nYork Factory First Nation (York Landing)\n_START_PARAGRAPH_\nYork Factory First Nation on intiaanireservaatti Kanadassa, Manitoban provinssissa York Landingin kyl\xc3\xa4ss\xc3\xa4. Reservaatin asukkaat asuivat alun perin York Factoryss\xc3\xa4. Vuonna 1957 Hudson's Bay Companyn suljettua toimipisteens\xc3\xa4, alueen asukkaat siirrettiin uuteen reservaattiin nimelt\xc3\xa4 York Landing. Kyl\xc3\xa4ss\xc3\xa4 oli vuonna 2006 suoritetussa v\xc3\xa4est\xc3\xb6nlaskennassa 416 asukasta ja 116 asuntoa.\n_START_SECTION_\nHistoria\n_START_PARAGRAPH_\nArkeologisissa tutkimuksissa on todettu cree-intiaanien asuneen York Factoryn alueella noin 1000 vuotta ennen eurooppalaisten saapumista alueelle. York Factory toimi 1600-luvulta 1800-luvun loppupuolelle Hudson's Bay Companyn p\xc3\xa4\xc3\xa4majana, ja sielt\xc3\xa4 k\xc3\xa4sin yhti\xc3\xb6 hallitsi turkiskauppaa Rupertinmaaksi kutsutulla alueella, joka levitt\xc3\xa4ytyi laajalle alueelle Nelsonjoen valuma-alueen varsille. Vuonna 1957 Hudson's Bat Companyn suljettua toimipisteens\xc3\xa4, Kanadan hallitus p\xc3\xa4\xc3\xa4tti sulkea kyl\xc3\xa4n ja pakkosiirt\xc3\xa4\xc3\xa4 asukkaat uudelleen, uudeksi paikaksi valittiin York Landing, l\xc3\xa4hell\xc3\xa4 Illfordin kyl\xc3\xa4\xc3\xa4."